**REGLUR VEGNA ÚTHLUTUNAR ORLOFSHÚSA UMHYGGJU**

Húsin í Brekkuskógi og Vaðlaborgum eru leigð út allt árið.

Félagar í Umhyggju og aðildarfélögum Umhyggju, sem greitt hafa félagsgjöld, eiga rétt á að sækja um dvöl í húsunum.

**Eftirfarandi reglur gilda um úthlutun bústaðanna**:

* Fjölskyldur langveikra barna undir 18 ára ganga fyrir þegar umsóknir eru afgreiddar.
* Fjölskyldur barna með hreyfihömlun ganga fyrir þegar umsóknir eru afgreiddar vegna þess sérútbúnaðar sem húsin bjóða upp á fyrir þann hóp.
* Í sumar-, páska- og jólaúthlutun ganga þeir fyrir sem ekki fengu úthlutað árið áður. Með sumarúthlutun er átt við tímabilið frá 1. júní til 31. ágúst. Nái vika inn í júnímánuð eða hefjist í ágústmánuði telst hún sem sumarúthlutun.
* Í þeim vikum sem vetrarfrí grunnskóla eru að hausti (seinni hluti október) og vori (seinni hluta febrúar) eru húsin eingöngu leigð til fjölskyldna langveikra barna sem eru á grunnskólaaldri.
* Í almennri vetrarleigu, utan jóla og páska, gildir reglan fyrstur kemur, fyrstur fær.

**Sumarúthlutun**:

* Sækja skal um fyrir **15.mars** og eru umsóknir ekki teknar til meðferðar fyrir en eftir þann tíma. Fjölskyldur langveikra og hreyfihamlaðra barna undir 18 ára hafa forgang, og ganga þeir fyrir sem ekki fengu úthlutun sumarið á undan.

**Páskar og jól**:

* Sækja skal um fyrir **1. október (jól)** og **15. janúar (páskar)** og eru umsóknir ekki teknar til meðferðar fyrr en eftir þann tíma.
* Leiga um jól og páska skiptist í tvö tímabil til að sem flestir fái notið.
* Jól: frá 23.-28. desember annars vegar, og 28. desember – 2. janúar hins vegar.
* Páskar: frá föstudegi fyrir dymbilviku fram á miðvikudag í dymbilviku annars vegar, og miðvikudegi í dymbilviku fram á annan í páskum hins vegar.
* Fjölskyldur langveikra og hreyfihamlaðra barna undir 18 ára hafa forgang, og ganga þeir fyrir sem ekki fengu úthlutun árið á undan.

**Leigutími:**

* Á sumrin eru húsin leigð í viku í senn, frá kl. 16:00 á föstudegi til föstudags kl. 12:00.
* Á veturna eru húsin leigð annars vegar yfir helgi frá fimmtudegi til mánudags (1-4 daga) eða í viku frá fimmtudegi til fimmtudags (5-7 daga).
* Verð er kr.25.000 fyrir helgi (1-4 dagar) og 35.000 fyrir viku (5-7 dagar).
* Athugið að þrif eru innifalin í verði.
* Athugið að yfir vetrartímann eru húsin eingöngu leigð frá fimmtudegi, en á sumrin eingöngu leigð frá föstudegi.

**Um greiðslu gildir eftirfarandi:**

* **Vetrarleiga**: greiðslukortaupplýsingar gefnar upp við bókun og greiðsla fer í gegn þegar búið er að samþykkja bókunina.
* **Páskar og jól**: greiðsluhlekkur sendur leigjanda þegar úthlutun liggur fyrir.
* **Sumarleiga**: greiðsluhlekkur sendur leigjanda þegar úthlutun liggur fyrir.
* Óheimilt er með öllu að framleigja húsin.